**ADATKEZELÉSI TÁJÉKOZTATÓ**

**Fiatal Nagykövetek és Alumni fiatal nagykövetek személyes adatainak kezeléséről**

**Hatályos: 2025……………….**

Kedves Fiatal Nagykövet, Junior Kordinátor, Alumni Nagykövet!

Jelen tájékoztató célja, hogy tájékoztatást adjon **UNICEF Magyar Bizottság Alapítvány** („**UNICEF**”) mint **adatkezelő** Fiatal Nagyköveti és Alumni nagyköveti rendszerének adatkezeléséről a Fiatal Nagykövetek, illetve kiskorú Fiatal Nagykövet esetén azok törvényes képviselői és az alumni tagok számára.

Az UNICEF jelen tájékoztató útján tesz eleget a közérdekű önkéntes tevékenységről szóló 2005. évi LXXXVIII. törvény („**Köt.**”), az információs önrendelkezési jogról és az információszabadságról szóló 2011. évi CXII. törvény („**Infotv**.”) és a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, az Európai Parlament és a Tanács (EU) 2016/679 rendelete (”**GDPR**”) szerinti tájékoztatási kötelezettségének, amelynek során az egyes adatkezelési célokat, és azok jellemzőit az alábbiak szerint határozza meg:

|  |  |
| --- | --- |
| Adatkezelő megnevezése: | **UNICEF Magyar Bizottság Alapítvány** (továbbiakban, mint az „**Alapítvány**”) |
| Adatkezelő nyilvántartási száma: | 01-01-0011349 |
| Adatkezelő székhelye: | 1077 Budapest, Wesselényi utca 16., Central Udvar |
| e-mail | [adatvedelem@unicef.hu](mailto:adatvedelem@unicef.hu), fiatalnagykovetek@unicef.hu |
| Adatkezelő képviselője: | Mészáros Antónia igazgató meghatalmazott   1. **Pályázat** |

Adatkezelő *Fiatal Nagyköveti és Alumni Fiatal Nagyköveti Szabályzata* (továbbiakban: Szabályzat) alapján a Fiatal Nagyköveti Tanács tagjait pályázat útján választja ki (Szabályzat III. fejezete szerint).

**Érintett** e fejezet tekintetében**: Fiatal Nagyköveti Tanácsba felvételre pályázó személy.**

**Az érintett személyes adatainak kezelése:**

|  |  |  |
| --- | --- | --- |
| **Személyes adat** | **Az adatkezelés célja** | **Az adatkezelés jogalapja** |
| Fiatal Nagyköveti Tanácsba történő felvételre jelentkező által megadott személyes adatok | Jelentkező kiválasztása | A GDPR 6. cikk (1) b) pontjában foglaltak szerint az adatkezelés jogalapja az érintettel önkéntesi szerződés megkötése , a szerződés megkötését megelőzően az Érintett kérésére történő lépések megtételéhez szükséges körben kezeli |

**adatok forrása:** az érintettől személyesen

**adattárolás módja:** elektronikusan

A felvételi eljárás lezártával, az elbírálást követően az Érintettet, a pályázat elbírálásáról és személyes adatainak, pályázati anyagának törléséről írásban értesítjük.

1. **Önkéntesek**

Fiatal Nagykövetekkel (kiskorú fiatal nagykövet esetén törvényes képviselője hozzájárulásával) a fiatal nagyköveti tevékenységre, valamint a Junior koordinátorral feladatai ellátására az adatkezelő önkéntesi szerződést köt.

**Érintett** e fejezet tekintetében: **Fiatal Nagykövet , Junior koordinátor**

Az Érintett önkéntes adatainak kezelése:

|  |  |  |
| --- | --- | --- |
| **Személyes adat** | **Az adatkezelés célja** | **Az adatkezelés jogalapja** |
| Családi és utónév, születési hely és idő, anyja neve, lakcím, , állampolgárság , kk. önkéntes esetén a törvényes képviselő szamélyes adatai, aláírása, aláírás/elektronikus aláírás | Önkéntesi szerződés megkötése | A GDPR 6. cikk (1) b) pontjában foglaltak szerint az adatkezelés jogalapja az érintettel kötött szerződés teljesítése vagy a szerződés megkötését megelőzően az érintett kérésére történő lépések megtétele a Köt. 5. § (1) bekezdésével összhangban |
| Név, munkavégzés időtartama, | Munkavégzés nyilvántartása | A GDPR 6. cikk (1) c) pontjában foglaltak szerint az adatkezelés jogalapja az Alapítványra vonatkozó jogi kötelezettség teljesítése a Köt. 5-6. § bekezdéseinek megfelelően |
| Kapcsolattartási adatok (telefonszám, e-mail cím) | Az önkéntesi jogviszonnyal kapcsolatos napi kapcsolattartás | A GDPR 6. cikk (1) b) pontjában foglaltak szerint az adatkezelés jogalapja az érintettel kötött szerződés teljesítése vagy a szerződés megkötését megelőzően az érintett kérésére történő lépések megtétele |

|  |  |  |
| --- | --- | --- |
| Név, beosztás, kiküldetés címe, utazás időpontja, adóazonosító jel, lakcím, születési hely és idő, bankszámlaszám, aláírás | Útiköltség-elszámolás | A GDPR 6. cikk (1) b) pontjában foglaltak szerint az adatkezelés jogalapja az érintettel kötött szerződés teljesítése vagy a szerződés megkötését megelőzően az érintett kérésére történő lépések megtétele |
| pólóméret | logós pólókészítés | A GDPR 6. cikk (1) a) pontjában foglaltak szerint az adatkezelés jogalapja az Önkéntes hozzájárulása |

**adatok forrása:** az érintettől személyesen

**adattárolás módja:** papíralapon és elektronikusan

**Adattárolási határidők**

* 1. *Az önkéntesi jogviszony fennállása alatt*

Az Alapítvány az Önkéntes személyes adatait a célhoz kötöttség (GDPR 5. cikk (1) b)), valamint a korlátozott tárolhatóság (GDPR 5. cikk (1) e)) elveinek megfelelően kizárólag meghatározott, egyértelmű és jogszerű célból, a cél eléréséhez feltétlenül szükséges ideig kezeli; hozzájáruláson alapuló adatkezelés esetében az az érintett hozzájárulásának visszavonásáig, de legkésőbb az önkéntesi szerződés megszűnéséig.

* 1. *Az önkéntesi jogviszony megszűnését követően*

Az önkéntesi jogviszony megszűnését követően az Önkéntessel kapcsolatos iratokat, adatokat az Alapítvány kizárólag addig kezelheti, amíg az adott irat megőrzését jogszabályi kötelezettség írja elő számára, illetve amíg az alább írtak szerint az Alapítvány érdeke megköveteli. E körben az Alapítvány:

* + a Köt. 6. § (6) bekezdése alapján az **írásba foglalt önkéntes szerződést annak megszűnésétől számított 5 évig köteles megőrizni**; írásba nem foglalt önkéntesi szerződés esetében az Alapítvány az önkéntesi nyilvántartást a Köt. 14. § (2) bekezdésében foglaltak szerint az önkéntes jogviszony megszűnését követően öt évig köteles megőrizni;
  + a számvitelről szóló 2000. évi C. törvény („**Számv. tv.**”) 169. §-a alapján az üzleti évről készített beszámolót, az üzleti jelentést, valamint az azokat alátámasztó leltárt, értékelést, főkönyvi kivonatot, továbbá a naplófőkönyvet, a könyvviteli elszámolást közvetlenül és közvetetten alátámasztó számviteli bizonylatot vagy más, a Számv. tv. követelményeinek megfelelő nyilvántartást olvasható formában **legalább 8 évig köteles megőrizni**;
  + azon iratok megőrzése, amelyek a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 3. § j) pontja szerint maradandó értékű iratnak minősülnek, az Alapítvány kötelezettsége az önkéntesi jogviszony megszűnése után is;
  + az Alapítvány igénye érvényesítése vagy az Alapítvánnyal szemben az önkéntes vagy rá tekintettel harmadik személy (például: az önkéntes harmadik személynek okozott kára az önkéntesi munkájával összefüggésben) által kezdeményezett peres eljárásban vagy hatósági eljárásban történő védekezéshez, illetve az adott eljárás által megkövetelt ideig szükséges időtartam (például: jogerős ítélet meghozatala vagy az adott ügyben való sikeres végrehajtási eljárás lefolytatása).

1. **Alumni Fiatal Nagykövet**

A Szabályzat IV.6. pontja alapján a korábbi fiatal nagykövet kérheti a szabályzat hivatkozott pontja szerint Alumni Fiatal Nagykövetként való nyilvántartásba vételét az adatkezelő Alapítvány alumni rendszerébe az önkéntesi szerződése megszűnésekor, kivéve ha a szerződés a fiatal nagykövet általi súlyos szerződésszegés miatti szűnt meg.

**Érintett** e fejezet tekintetében:

Azok a korábbi fiatal nagyköveteket, akiknek életkorukból eredően a fiatal nagyköveti önkéntesi szerződésük az Alapítvánnyal megszűnik, a megszűnéskor kérik az alumni rendszerben nyilvántartásukat az adatkezelőtől (alumni fiatal nagykövet).

|  |  |  |
| --- | --- | --- |
| **Személyes adat** | **Az adatkezelés célja** | **Az adatkezelés jogalapja** |
| Név, elektronikus levelezési cím, telefonszám | Alumni Fiatal Nagykövetként kapcsolattartás találkozón részvétel céljából | A GDPR 6. cikk (1) b) pontjában foglaltak szerint az adatkezelés jogalapja az érintett részére Alumni Nagyköveti találkozó biztosítása |

**adatok forrása:** az érintettől személyesen

**adattárolás módja:** papíron és elektronikusan

**adattárolás időtartama:** az Érintett alumni rendszerből való kilépéséig, vagy adatkezelő általi kizárásáig, ennek hiányában a nyilvántartásba vételtől számított 10 év elteltével törlésre kerülnek adatai a nyilvántartásból.

Az Érintett adataiban bekövetkezett adatváltozás bejelentésének elmaradása miatt a kapcsolattartási adatok mindegyikén eredménytelen kapcsolatfelvételt követő 90. nap elteltével az Érintett adatai törlésre kerülnek az alumni rendszerből.

1. **Fénykép-, hang- és videófelvételek**

**Fénykép-, hang- és videofelvételek készítése és felhasználása:**

**Érintett:** Fiatal Nagykövet, a junior koordinátor

Amennyiben az Érintett, és – kiskorú Fiatal Nagykövet esetén – törvényes képviselője hozzájárul, az **UNICEF Magyar Bizottság Alapítvány** („**UNICEF**”) ,mint **adatkezelő** fénykép-, hang- és videofelvételeket („**Felvétel**”) készít az Érintettről, és a hozzájárulásnak megfelelően az adatkezelő a tájékoztatás szerint felhasználja.

A Felvételek készítésére a GDPR mellett a Polgári Törvénykönyv (2013. évi V. törvény, a „**Ptk**.”) szabályai is irányadók. A Ptk. 2:48. § szerint képmás vagy hangfelvétel elkészítéséhez és felhasználásához az érintett személy hozzájárulása szükséges. Nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén. A tömegfelvételeken az emberek sokasága látható, az ábrázolt személyek nem egyedi személyekként, hanem mint a tömeg részei láthatók. Ha a képen nem az egyének külön-külön hívják fel magukra a figyelmet, hanem mint sokaság vannak jelen, tömegfelvételről van szó.

Az UNICEF a Felvételeket egyrészt a Fiatal Nagykövet program népszerűsítésére kívánja felhasználni. Másrészt a program céljának megfelelően a Fiatal Nagykövetek közéleti szereplését kívánja dokumentálni, és a nyilvánosság, valamint a történeti kutatás számára is elérhetővé tenni, hiszen a Fiatal Nagykövet Program lényege, hogy a fiatalok közéleti kérdésekben hallassák a hangjukat. A Fiatal Nagykövetek által képviselt álláspontok és az őket foglalkoztató kérdések meghatározó elemei egy korszak közéleti-társadalmi lenyomatának. A történteket hitelesen dokumentálják az írott anyagokon kívül a fénykép-, hang- és videofelvételek; ezek eseteként az írásos dokumentumok megértéséhez szükséges elengedhetetlen kiegészítőknek is bizonyulhatnak. Ezért a történeti kutatás számára érdemes és fontos megőrizni a későbbiekben kordokumentumként kutatható Felvételeket. Emellett a Fiatal Nagykövet Program főtámogatójával az adománya felhasználásának bemutatása érdekében megosztjuk.

A Felvételek készítéséhez és azok felhasználásához való hozzájárulás is önkéntes; amennyiben a Fiatal Nagykövet, illetve törvényes képviselője nem járul hozzá, semmilyen hátrány nem érheti.

Az elkészült Felvételeket az alábbiak szerint kezeljük:

Érintett alatt e fejezet alkalmazásában: Fiatal Nagykövetet és a Junior Koordinátort értjük (továbbiakban: Érintett/Fiatal Nagykövet)

|  |  |
| --- | --- |
| **Kezelt személyes adatok köre** | Fénykép-, hang- és videofelvételek |
| **Az adatkezelés céljai** | A Fiatal Nagykövet program népszerűsítése;  a Fiatal Nagykövetek közéleti szereplésének dokumentálása; valamint  a Fiatal Nagykövet program főtámogatója számára az adománya felhasználásának bemutatása |
| **Az adatkezelés jogalapja** | A GDPR 6. cikk (1) bekezdés a) pontja szerint a Fiatal Nagykövet, illetve – kiskorú Fiatal Nagykövet esetén – a törvényes képviselőjének a hozzájárulása  A hozzájárulás bármikor indokolás nélkül és díjmentesen visszavonható, azonban a hozzájárulás visszavonása nem érinti a visszavonás előtti hozzájáruláson alapuló adatkezelés jogszerűségét. |
| **Adatkezelés határideje** | Az elkészült Felvételeket 5 évig őrizzük úgy, hogy az azokon szereplő Fiatal Nagykövete(ke)t azonosítani tudjuk.  Ezt követően a GDPR 89. Cikk (1) bekezdése szerint történelmi kutatási célból archiváljuk. |
| **Automatizál döntéshozatal, profilalkotás** | Ilyet nem alkalmazunk |
| **Adattovábbítás** | A Felvételeket a Fiatal Nagykövet program főtámogatójával megosztjuk  Hozzájárulás esetén a sajtónak továbbítjuk |
| **Adatfeldolgozók** | Online platformok, ahol a Felvételeket közzétesszük (a [www.unicef.hu](http://www.unicef.hu) honlap, Facebook, Instagram, Twitter, LinkedIn), |

**A Fiatal Nagykövet, mint érintett, illetve a kiskorú Fiatal Nagykövet törvényes képviselője jogosult** bármikor:

* kérni személyes adatai törlését vagy kezelésének korlátozását, visszavonni az adatkezeléshez adott hozzájárulását az adatkezelő Alapítvány bármely elérhetőségén.
* részletes tájékoztatást kérni személyes adatai kezeléséről, illetve hozzáférni a személyes adataihoz,
* személyes adatai helyesbítését kérni.

Jogosult továbbá panaszt tenni a Nemzeti Adatvédelmi és Információszabadság Hatóságnál és/vagy peres eljárást kezdeményezni, amennyiben úgy ítéli meg, hogy Alapítványunk megsérti a GDPR rendelkezéseit az Önre vonatkozó személyes adatok kezelése során.

A fentieket a jelen tájékoztató a következőkben részletezi.

**Fénykép--, hang- és videofelvételek felhasználása (az adatkezelés célja)**

A Felvételek készítésének célja, hogy a program céljának megfelelően a Fiatal Nagykövetek közéleti szereplését UNICEF dokumentálja, és a történeti kutatás számára is elérhetővé tehesse. Emellett UNICEF köteles a Fiatal Nagykövet Program főtámogatójával az adománya felhasználásával elszámolni; a felhasználás bemutatásának egyik eszköze a fényképek, hang- és videofelvételek bemutatása a főtámogatónak.

Amennyiben a Fiatal Nagykövet, illetve kiskorú Fiatal Nagykövet esetén a törvényes képviselője hozzájárul, a Felvételeket a Fiatal Nagykövet program népszerűsítésére is felhasználjuk, és elérhetővé tesszük a nyilvánosság számára. Ilyen esetekben a Felvételeket az UNICEF saját weboldalain, valamint Facebook, Twitter, LinkedIn, Instagram oldalain, továbbá nyomtatott sajtóban, magazinokban, riportokban és hirdetőfelületein teheti közzé. Ezzel egyúttal elő tudjuk mozdítani az UNICEF jogvédelmi tevékenységét, széles körben be tudjuk mutatni az UNICEF humanitárius tevékenységét, azaz a béke, tolerancia és a gyermekek jogainak támogatását, ami közvetve segíti az adománygyűjtést is.

Amennyiben az UNICEF a fényképfelvételt, illetve hang- és videofelvételt a jelen tájékoztatóban meghatározott céltól eltérő célra kívánjuk felhasználni, erről az érintettet (a Fiatal Nagykövetet) tájékoztatjuk, és ehhez előzetes, kifejezett hozzájárulását (illetve törvényes képviselője hozzájárulását) kérjük.

**A kezelt adatok köre**

A Fiatal Nagykövet önkéntes munkájának végzése során készült fényképeket, hang- és videofelvételeket kezeljük. A GDPR szerint a fényképek jelen esetben nem minősülnek különleges (biometrikus) adatnak, mert nem kezeljük őket a természetes személy egyedi azonosítását vagy hitelesítését lehetővé tevő speciális eszközzel.

**Az adatkezelés jogalapja**

Az adatkezelés jogalapja a Ptk. 2:48 §, valamint a GDPR 6. cikk (1) bekezdés a) pontja szerint a Fiatal Nagykövet, illetve – kiskorú Fiatal Nagykövet esetén – a törvényes képviselőjének a hozzájárulása.

A Fiatal Nagykövet, illetve törvényes képviselője hozzájárulásának megadásával hozzájárul ahhoz, hogy a Felvételt az UNICEF elkészítse, tárolja.

Ezen túl, a Fiatal Nagykövet, illetve törvényes képviselője hozzájárulhat ahhoz is, hogy az elkészült Felvételeket az UNICEF a nyilvánosság számára hozzáférhetővé tegye, azt földrajzi és időbeli korlátozás nélkül terjessze, továbbá utólag módosítsa, mely hozzájárulás kiterjed a szerkesztés eredményeként létrejött produktumra is. **E hozzájárulásának megadásakor a Fiatal Nagykövet, illetve törvényes képviselője kifejezetten lemond bármilyen, a Felvétel felhasználásával kapcsolatos díjazási igényéről, továbbá – a mindenkor hatályos jogszabályok által megengedett mértékben – lemond a Felvétel felhasználásából eredő kártalanítási vagy kártérítési igényéről.**

1. **Az Érintett jogai**

Az alábbi jogokat jogszabály alapján biztosítjuk minden érintett, illetve kiskorú érintett esetén a Fiatal Nagykövet törvényes képviselője számára.

A kérelmekre a beérkezésüktől számított egy hónapon belül reagálunk; azaz vagy értesítést küldünk a kérelem nyomán megtett intézkedésekről, vagy szükség esetén, indokolással ellátva kérünk még legfeljebb két hónap türelmet, amíg érdemi intézkedést tudunk tenni.

A Fényképfelvételeket ugyanakkor öt évig őrizzük úgy, hogy az érintetteket a Felvételen azonosítani tudjuk. Ezt követően kérhetünk további tájékoztatást annak érdekében, hogy tudjuk, melyik Felvétellel és/vagy melyik érintettel kapcsolatos a kérelem, hiszen ekkor már archiváltuk a Felvételeket, és az azon szereplőket nem minden esetben tudjuk majd azonosítani.

**A tájékoztatáshoz, valamint a kezelt személyes adatok hozzáféréséhez való jog:**

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
4. adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának joga;
7. ha az adatokat nem az érintettől gyűjtötték, a forrásukra vonatkozó minden elérhető információ;
8. automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Ha személyes adatoknak harmadik országba vagy nemzetközi szervezet részére történő továbbítására kerül sor, az érintett jogosult arra, hogy tájékoztatást kapjon a továbbításra vonatkozóan a megfelelő garanciákról.

Az Adatkezelő az adatkezelés tárgyát képező személyes adatok másolatát az érintett rendelkezésére bocsátja. A további másolatokért az Adatkezelő az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információkat az Adatkezelő széles körben használt elektronikus formátumban bocsátja rendelkezésre, kivéve, ha az érintett másként kéri.

**Az előző bekezdésben említett, másolat igénylésére vonatkozó jog nem érintheti hátrányosan mások jogait és szabadságait.**

A fentiek szerinti, illetve az alábbiakban részletezésre kerülő jogok az Adatkezelő fent megjelölt elérhetőségeken keresztül gyakorolhatók.

**Helyesbítés joga:**

Az Adatkezelő az érintett kérésére a pontatlan személyes adatot indokolatlan késedelem nélkül helyesbíti. Az adatkezelés célját figyelembe véve az érintett jogosult arra, hogy kérje a hiányos személyes adatainak – egyebek mellett kiegészítő nyilatkozat útján történő – kiegészítését.

**Törléshez („elfeledéshez”) való jog:**

Az érintett az alábbi indokok valamelyikének fennállása esetén jogosult arra, hogy kérésére az Adatkezelő indokolatlan késedelem nélkül törölje az érintettre vonatkozó személyes adatokat:

1. személyes adatokra már nincs szükség abból a célból, amelyből azokat gyűjtötték vagy más módon kezelték;
2. az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
3. az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre vagy amennyiben az adatkezelés közvetlen üzletszerzéshez kapcsolódna;
4. a személyes adatokat jogellenesen kezelték;
5. a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére információs társadalommal összefüggő szolgáltatások kínálásával kapcsolatosan került sor.

Az adatok törlése nem kezdeményezhető, ha az adatkezelés szükséges:

1. a véleménynyilvánítás szabadságához és a tájékozódáshoz való jog gyakorlása céljából;
2. a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből;
3. megelőző egészségügyi vagy munkahelyi egészségügyi célokból, a munkavállaló munkavégzési képességének felmérése, orvosi diagnózis felállítása, egészségügyi vagy szociális ellátás vagy kezelés nyújtása, illetve egészségügyi vagy szociális rendszerek és szolgáltatások irányítása érdekében, uniós vagy tagállami jog alapján vagy egészségügyi szakemberrel kötött szerződés értelmében és ezen adatok kezelése olyan szakember által vagy olyan szakember felelőssége mellett történik, aki uniós vagy tagállami jogban, illetve az arra hatáskörrel rendelkező tagállami szervek által megállapított szabályokban meghatározott szakmai titoktartási kötelezettség hatálya alatt áll, illetve olyan más személy által, aki szintén uniós vagy tagállami jogban, illetve az arra hatáskörrel rendelkező tagállami szervek által megállapított szabályokban meghatározott titoktartási kötelezettség hatálya alatt áll;
4. a népegészségügy területét érintő olyan közérdekből, mint a határokon át terjedő súlyos egészségügyi veszélyekkel szembeni védelem vagy az egészségügyi ellátás, a gyógyszerek és az orvostechnikai eszközök magas színvonalának és biztonságának a biztosítása, és olyan uniós vagy tagállami jog alapján történik, amely megfelelő és konkrét intézkedésekről rendelkezik az érintett jogait és szabadságait védő garanciákra, és különösen a szakmai titoktartásra vonatkozóan;
5. a népegészségügy területét érintő közérdek alapján és ezen adatok kezelése olyan szakember által vagy olyan szakember felelőssége mellett történik, aki uniós vagy tagállami jogban, illetve az arra hatáskörrel rendelkező tagállami szervek által megállapított szabályokban meghatározott szakmai titoktartási kötelezettség hatálya alatt áll, illetve olyan más személy által, aki szintén uniós vagy tagállami jogban, illetve az arra hatáskörrel rendelkező tagállami szervek által megállapított szabályokban meghatározott titoktartási kötelezettség hatálya alatt áll;
6. közérdekű archiválás, tudományos és történelmi kutatási célból vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést[[1]](#footnote-1); vagy
7. jogi igények előterjesztéséhez, érvényesítéséhez, illetve védelméhez.

**Az adatkezelés korlátozásához való jog:**

Az érintett kérésére az Adatkezelő korlátozza az adatkezelést, ha az alábbi feltételek valamelyike teljesül:

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az érintett ellenőrizze a személyes adatok pontosságát;
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett az Adatkezelő közérdeken vagy jogos érdeken alapuló adatkezelése kapcsán tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés a fentiek alapján korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az Adatkezelő azon érintettet, akinek a kérésére a fentiek alapján korlátozta az adatkezelést, az adatkezelés korlátozásának feloldásáról előzetesen tájékoztatja.

**Adathordozhatósághoz való jog:**

Az érintett jogosult arra, hogy a rá vonatkozó, az érintett által az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az Adatkezelő, amelynek a személyes adatokat a rendelkezésére bocsátotta, ha:

1. az adatkezelés hozzájáruláson vagy szerződésen alapul; és
2. az adatkezelés automatizált módon történik.

Az adatok hordozhatóságához való jog fentiek szerinti gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

Az adathordozhatósághoz való jog gyakorlása nem sértheti a törléshez („elfeledéshez”) való jogot. Az említett jog nem alkalmazandó abban az esetben, ha az adatkezelés közérdekű vagy az adatkezelőre ruházott közhatalmi jogosítványai gyakorlásának keretében végzett feladat végrehajtásához szükséges.

**Az adathordozhatósághoz való jog nem érintheti hátrányosan mások jogait és szabadságait.**

**Tiltakozáshoz való jog:**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak az Adatkezelő általi kezelése ellen, amennyiben az adatkezelés jogalapja közérdek vagy az Adatkezelőre ruházott közhatalmi jogosítvány gyakorlásának keretében végzett feladat végrehajtása, vagy az Adatkezelő vagy egy harmadik fél jogos érdekeinek érvényesítésének szükségessége, ideértve az említett rendelkezéseken alapuló profilalkotást is. Ebben az esetben az Adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az Érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

Ha a személyes adatok kezelésére tudományos és történelmi kutatási célból vagy statisztikai célból kerül sor, az érintett jogosult arra, hogy a saját helyzetével kapcsolatos okokból tiltakozhasson a rá vonatkozó személyes adatok kezelése ellen, kivéve, ha az adatkezelésre közérdekű okból végzett feladat végrehajtása érdekében van szükség.

**Visszavonás joga:**

Az érintett jogosult arra, hogy amennyiben az Adatkezelő adatkezelése az érintett hozzájárulásán alapul, hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

**Eljárás a fenti jogok gyakorlásával kapcsolatos érintetti kérelem esetén:**

Az Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a jelen tájékoztatóban rögzített jogok gyakorlásával kapcsolatos kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható.

A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatás lehetőség szerint elektronikus úton kerül megadásra, kivéve, ha az érinett azt másként kéri.

Ha az Adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy panaszt nyújthat be valamely felügyeleti hatóságnál, és élhet bírósági jogorvoslati jogával.

Az Adatkezelő a kért információkat és tájékoztatást díjmentesen biztosítja, azzal, hogy amennyiben az Érintett kérelme egyértelműen megalapozatlan vagy – különösen ismétlődő jellege miatt – túlzó, az Adatkezelő figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre észszerű összegű díjat számolhat fel, vagy megtagadhatja a kérelem alapján történő intézkedést.

**Észrevételeit, kérdéseit, panaszát így jelezheti**

Az érintett a tárolt személyes adatával és az adatkezeléssel kapcsolatos bármely kérdését, kérését, tiltakozását írásban vagy e-mailben tudja eljuttatni az Adatkezelő [adatvedelem@unicef.hu](mailto:unicef@unicef.hu) email címére.

**Jogorvoslati lehetőségek**

Az érintett jogosult panaszt tenni bármely adatvédelmi felügyeleti hatóságnál – különösen szokásos tartózkodási helyük, munkahelyük vagy a feltételezett jogsértés helye szerinti tagállamban. A felügyeleti hatóságok listája megtalálható itt: https://edpb.europa.eu/about-edpb/board/members\_hu. Magyarországon az illetékes hatóság a Nemzeti Adatvédelmi és Információszabadság Hatóság (H1055 Budapest, Falk Miksa utca 9-11; levelezési cím: 1363 Budapest, Pf.: 9.; email: ugyfelszolgalat@naih.hu; telefonszám: +36 1 391 1400; fax szám: +36 1 391 1410; <http://naih.hu/>).

Ha az érintettek, úgy ítélik meg, hogy az Adatkezelő megsértette adatvédelmi jogaikat, az illetékes magyarországi bírósághoz is fordulhatnak. Magyarországon a pert az érintett lakóhelye vagy tartózkodási helye szerinti törvényszék előtt is meg lehet indítani. A törvényszékek illetékességéről az alábbi honlapon lehet tájékozódni: <https://birosag.hu/>

**\*\*\***

**Hozzájárulás kép-, hang- és videofelvétel készítéséhez, illetve nyilvánosságra hozatalához**

Alulírott, …………………………….…………. Fiatal Nagykövet (anyja neve: ……………………………..…………………..) kijelentem, hogy a fenti tájékoztatást megismertem, és az abban foglaltak alapján aláírásommal önkéntesen és befolyásmentesen

* hozzájárulok ahhoz, hogy rólam az UNICEF a program keretében fényképet, hang- és videofelvételt készítsen, és a fentieknek megfelelően kezeljen;
* hozzájárulok ahhoz, hogy a rólam az UNICEF rólam a program keretében készült fényképfelvételt, illetve hang- és videofelvételt nyilvánosságra hozza online felületein, illetve a sajtóhoz közvetítse.

Kelt: …………………………………

…………………………………

Nagykorú Fiatal Nagykövet aláírása

\*\*\*

**Hozzájárulás kép-, hang- és videofelvétel készítéséhez, illetve nyilvánosságra hozatalához (18 év alatti Fiatal Nagykövet törvényes képviselője)**

Alulírott, ………………………………………………………………. (anyja neve: ……………………………………………..) mint a ………………………………………….……. gyermek törvényes képviselője kijelentem, hogy a fenti tájékoztatást megismertem, és az abban foglaltak alapján aláírásommal önkéntesen és befolyásmentesen hozzájárulok ahhoz, hogy gyermekemről az UNICEF a program keretében fényképet, hang- és videofelvételt készítsen és a fentieknek megfelelően kezeljen.

* hozzájárulok ahhoz, hogy gyermekemről az UNICEF a program keretében fényképfelvétel, illetve hang- és videofelvételt készítsen, és a fentieknek megfelelően kezeljen;
* hozzájárulok ahhoz, hogy gyermekemről az UNICEF rólam a program keretében készült fényképfelvételt, illetve hang- és videofelvételt nyilvánosságra hozza online felületein, illetve a sajtóhoz közvetítse.

Kelt: …………………………………

…………………………………

törvényes képviselő aláírása

1. A személyes adatok közérdekű archiválás céljából, tudományos és történelmi kutatási célból vagy statisztikai célból folytatott kezelését az érintett jogait és szabadságait védő megfelelő garanciák mellett kell végezni. E garanciáknak biztosítaniuk kell, hogy olyan technikai és szervezési intézkedések legyenek érvényben, melyek biztosítják különösen az adattakarékosság elvének betartását. Ezen intézkedések közé tartozhat az álnevesítés, amennyiben az említett célok ily módon megvalósíthatók. Amennyiben e célok megvalósíthatók az adatok oly módon történő további kezelése révén, amely nem vagy már nem teszi lehetővé az érintettek azonosítását, a célokat ilyen módon kell megvalósítani. [↑](#footnote-ref-1)